રાજ્યસભાના સંસદ તરીકે દિલ્હીમાં ધામા નાખનારા જય અન્ય પક્ષો સાથે સારું નેટવર્કિંગ કરતાં રહ્યા હતા. ભાજપ સાથે તે વખતથી તેના સારા સંબંધો હતા, જે આગળ જતા ગાઢ થયા, કેમ કે 2000ની ચૂંટણીમાં ભાજપ અને બીજેડીના ગઠબંધનને ઓડિશામાં સત્તા મળી હતી. જોકે તે પછી મોકો જોઈને નવીન પટનાયકે ગઠબંધન તોડી નાખ્યું હતું અને છેલ્લી ત્રણ ચૂંટણીઓ એકલા હાથે જીતી છે. ચાર વખતથી મુખ્ય મંત્રી નવીન સામે પાંચમી વાર જીતવાની ચેલન્જ છે ત્યારે જ આ ભાગલા પડ્યા છે.